ભગવાન શંકરે મનના કારક ચંદ્રમાને જ પોતાના મસ્તક પર દ્રઢ કરી રાખ્યા છે. તેથી સાધકની સાધના નિર્વિધ્ન રૂપે સંપન્ન થતી જાય છે. માતા માતંગી દશમહાવિદ્યાના ક્રમમાં નવમાં સ્થાન પર છે. માતા માતંગી શ્યામવર્ણ અને ચંદ્રમાને મસ્તક પર ધારણ કરે છે. મા માતંગી વૈદિકોની સરસ્વતી છે. માતા માતંગી મતંગ ઋષિની પુત્રી હતી. મતંગ ઋષિ પરમ શિવભક્ત હતા અને દેવી માતંગીએ શિવસાધના કરી શિવના મતંગેશ્વર સ્વરૂપની પ્રાપ્તિ કરી.